孔鏞

孔鏞（），譜名公鏞，字韶文，號節菴，直隸長洲（今江蘇蘇州）人，祖籍山東曲阜，孔子第五十八代孫，明朝政治人物，景泰甲戌進士。弘治初官至工部侍郎。

生平
景泰四年（1453年）癸酉科應天府鄉試第十六名舉人，景泰五年（1454年）聯登進士。任江西都昌縣知縣，改廣東連山縣知縣，當時傜族、僮族土著經常侵擾，使得漢人紛紛遷離連山縣。孔鏞赴任后招安，并設房送錢體恤賑災，使情況得以改善。其後孔鏞跟從都御史葉盛征討廣西時，曾力爭多人免被將領殺害。

成化元年（1465年）十一月因葉盛舉薦，孔鏞升任試高州府知府，因治理得宜，使得百姓有所歸，民變的黨羽均放棄對抗。五年十一月升廣東按察司副使，十年八月旌异賜诰命，十三年因丁憂歸。守喪期滿，十五年十二月改任廣西副使，十八年五月升本司按察使，二十年十一月以征荔浦等处徭贼有功，升俸一级。二十二年八月升爲廣西左布政使，食正二品俸，二十三年正月升都察院右副都御史、巡撫貴州。在任三十餘年，均在邊陲地區，因染瘴氣得病，懇求離任但不被允許，終於在弘治二年（1486年）五月召為工部右侍郎時，九月卒於途中，年六十三清·張廷玉等，《明史》（卷172）：孔鏞，字韶文，長洲人。景泰五年進士。知都昌縣，分戶九等以定役，設倉水次，便收斂，民甚賴之。以弟銘尚寧府郡主，改知連山。瑤、僮出沒鄰境，縣民悉竄。鏞往招之，民驚走。鏞炊飯民舍，留錢償其直以去。民乃漸知親鏞，相率還。鏞慰勞振恤，俾復故業，教以戰守。道路漸通，縣治遂復。都御史葉盛征廣西，以鏞從。諸將妄殺者，鏞輒力爭，所全活甚眾。成化元年，用葉盛等薦，擢高州試知府。前知府劉海以瑤警，閉城門自護。鄉民避瑤至者輒不納，還為瑤所戕。又疑民陰附賊，輒戮之。賊緣是激眾怒，為內應，城遂陷。鏞至，開門納來者，流亡日歸。城不能容，別築城東北居之。附郭多暴骸，民以疫死，復為義冢瘞焉。時賊屯境內者凡十余部，而其魁馮曉屯化州，鄧公長屯茅峒，屢招不就。鏞一日單騎從二人直抵茅峒。峒去城十裏許，道遇賊徒，令還告曰：「我新太守也。」公長驟聞新守至，亟呼其黨擐甲迎。及見鏞坦易無騶從，氣大沮。鏞徐下馬，入坐庭中，公長率其徒馳甲羅拜。鏞諭曰：「汝曹故良民，迫凍餒耳。前守欲兵汝，吾今奉命為汝父母。汝，我子也。信我，則送我歸，賚汝粟帛。不信，則殺我，即大軍至，無遺種矣。」公長猶豫，其黨皆感悟泣下。鏞曰：「餒矣，當食我。」公長為跪上酒饌。既食，曰：「日且暮，當止宿。」夜解衣酣寢。賊相顧駭服。再宿而返。見道旁裸而懸樹上者累累，詢之，皆諸生也，命盡釋之。公長遣數十騎擁還，城中人望見，皆大驚，謂知府被執，來紿降也，盡登陴。鏞止騎城外，獨與羸卒入，取谷帛，使載歸。公長益感激，遂焚其巢，率黨數千人來降。公長既降，諸賊次第納款，惟曉恃險不服。鏞選壯士二百人，乘夜抵化州。曉倉皇走匿，獲其妻子以歸，撫恤甚厚，曉亦以五百人降。已，與僉事陶魯敗賊廖婆保。他賊先後來犯，多敗去。境內大定。上官交薦，擢按察副使，分巡高、雷二府。益招劇賊染定、侯大六、鄧辛酉等，給田產，分處內地為官，備他盜。廣西賊犯信宜、岑溪，皆擊敗之。治績聞，賜誥命旌異。遭喪，服除，改廣西。瑤、僮聞鏞至，悉遠循。十四年，兵部上其功，賚銀幣，尋進按察使。荔浦賊來寇，總督朱英以兵屬鏞，擊平之，進食二品祿。已，遷左布政使。旋以右副都御史巡撫貴州。清平部苗阿溪者，桀驁多智。其養子阿賴尤有力，橫行諸部中，守臣皆納溪賂，驕不可制。鏞行部至清平，詢得溪所昵者二人。遂以計擒溪，磔之，並討平雞背苗，郡蠻震懾。鏞居官廉。歷仕三十余年，皆在邊陲，觸瘴成疾。乞骸骨，不許。弘治二年召為工部右侍郎，道卒，年六十三。。

 家族 
曾祖孔克信、祖父孔士完、父孔友諒，進士，任知縣；前母鍾氏，母宋氏。慈侍下。弟公鍾、公鐸、公銘。

 轶事 
《雙槐歲鈔》載其任都昌知縣期間，破除迷信之事《雙槐歲鈔·卷七》彭蠡纜精：天順初元，予計偕北上，經彭蠡湖，舟人言宗三秀才靈異，當具牲醴求神福者。問之，扣齒搖首不敢言。既望奠後，乃言曰：「昔聖祖之鏖戰偽漢也，有棕毛巨纜，分判為三。歲久，化為蛟龍。宗一、宗二飛騰而去，獨其季弟淹留在此。每蜿蜒波濤中，舟人稍欠修敬，遇之輒有禍敗。或化為丈夫，題詩作讖，後無不驗。」 予大不然之，後告往南監，再經其地，則妖已熄矣。時都昌孔知縣韶文鏞者，最號廉能，偶歲大早，聞其出沒，乃往驗之。一巨木歲久為水草交洛，真若鱗鬣然。笑曰：「宗三秀才乃汝邪？」命左右秉炬焚之，了無他異。韶文由是聲名大著，累官至右副都御史、工部侍郎。系出先聖，家於姑蘇，景泰甲戌進士。。

《菽園雜記》載孔鏞講述怪異大蛇之事。《菽園雜記·卷五》：又聞按察使孔公鏞云：「廣西蚺蛇，其大者，皮甲鱗皴，雜生苔蘚，與山石無辨。獐鹿誤從摩癢，則掉尾絞而吞之。土人取其膽，則轉腹令取，略不傷嚙；後復遇人取膽，仍轉腹以瘢示之。人知其然，亦不復害也。」

參考文獻

張朝瑞，《皇明貢舉考》
魯小俊、江俊偉，《貢舉志五種（上）》，武漢大學出版社，2009
朱保炯，謝沛霖，《 明清進士題名錄索引》，文海出版社，1981
張廷玉等，《明史》，中華書局點校本
龔延明，《 天一閣藏明代科舉錄選刊》，寧波出版社，2016

 延伸阅读 


Category:孔子五十八代孫
Y
Category:蘇州人
Category:明朝都昌縣知縣
Category:明朝連山縣知縣
Category:明朝高州府知府
Category:明朝廣東按察司副使
Category:明朝廣西按察使
Category:明朝廣西左布政使
Category:明朝右副都御史
Category:明朝貴州巡撫
Category:明朝工部右侍郎